Olimpiese Spele: Nog ŉ silwermedalje vir SALawrence Brittain en Shaun Keeling in aksie. Foto: AP Photo/Andre Penner Die derde medalje is weer in die water verower, maar hierdie keer nie in die swembad nie. Suid-Afrika se manspaar, Lawrence Brittain en Shaun Keeling, het tweede geëindig in die roei-eindstryd vir manspare in ŉ tyd van 7:02,51. Nieu-Seeland se manspaar het met die goue medalje weggestap, terwyl Italië met brons tevrede moes wees. Dié item is die afgelope paar dae verskeie kere uitgestel weens die wind en slegte weer. Suid-Afrika spog nou reeds met drie silwermedaljes nadat Cameron van der Burgh tweede in die 100 m-borsslag gekom het, terwyl Chad le Clos sy staal in die 200 m-vryslag gewys het.